OzLabs/hebrew-wiki-articles huggingface dataset:
SuperBrawl IV

{| class="wikitable" align="left"
|-
! colspan="3" align="center" | SuperBrawl IV
|-
! colspan="3" align="center" <small>הפוסטר הרשמי של האירוע בכיכובם של ריק פלייר וויידר</small>
|-
! colspan="3" align="center" | מידע
|-
| ארגון || colspan="2" | WCW
|-
| תאריך || colspan="2" | 20 בפברואר 1994
|-
| עיר || colspan="2" | אולבני, ג'ורג'יה
|-
| אולם || colspan="2" | אולבני סיוויק סנטר
|-
| מספר צופים || colspan="2" | 7,600
|-
| align="center" |סיסמה פרסומית || colspan="2" align="left" | There Is No Escape From theRevenge and Rage In the!Thundercage
|-
! colspan="3" | סדרת אירועי שלם וצפה של ה-WCW
|-
|align="center"|סטארקייד
|align="center"|SuperBrawl IV
|align="center"|Spring Stampede
|-
! colspan="3" align="center" | סדרת אירועי SuperBrawl
|-
|align="center"|III
|align="center"|SuperBrawl IV
|align="center"|V
|}
SuperBrawl IV היה אחד מאירועי השלם וצפה של ארגון ההיאבקות האמריקאי, ה-World Championship Wrestling (WCW). האירוע נערך ב-20 בפברואר 1994, באולבני סיוויק סנטר שבאולבני, ג'ורג'יה. האירוע היה האירוע הרביעי בסדרת אירועי SuperBrawl.

שמונה קרבות התנהלו באירוע. בקרב המרכזי, ריק פלייר ניצח את ויידר ושמר על אליפות העולם במשקל כבד של WCW בקרב שבו הבוס שימש כשופט המיוחד. עוד ברשימת הקרבות, סטינג, בריאן פילמן ודאסטין רודס ניצחו את סטיב אוסטין, ריק רוד ופול אורנדורף ניצחו בקרב Thundercage, וקקטוס ג'ק ומקס פיין ניצחו את אלופי הזוגות, הנאסטי בויז (בריאן נובס וג'רי סאגס) בפסילה.

==אירוע==

{| class=wikitable style="font-size:90%; margin: 0.5em 0 0.5em 1em; float: left; clear: left;"
|-
|+ אישיויות אחרות על המסך
! תפקיד: !! שם:
|-
|rowspan="2"|צוות השידור
|טוני שאבוני
|-
|בובי הינן
|-
|מראיין
|ג'ין אוקרלנד
|-
|rowspan="2"|כרוזים
|גארי מייקל קפטה
|-
|מייקל באפר
|-
|rowspan="2"|שופטים
|רנדי אנדרסון
|-
|ניק פטריק
|}

ג'ימי גארווין החליף את מייקל הייז הפצוע בקרב שלו נגד ג'וני בי באד. לאחר הקרב, גארווין תקף את באד.

==תוצאות==

{| class="wikitable"
|-
! מס' !! תוצאות !! התניות !! זמן
|-
| 1 || הארלם היט (קול וקיין) ניצחו את רעם וברק || קרב זוגות || 09:47
|-
| 2 || ג'ים סטיל ניצח את האקולייזר || קרב יחידים || 06:31
|-
| 3 || טרי טיילור ניצח את דיאמונד דאלאס פייג' (עם דיאמונד דול) || קרב יחידים || 11:45
|-
| 4 || ג'וני בי באד ניצח את ג'ימי גארווין (עם מייקל הייז) || קרב יחידים || 10:48
|-
| 5 || לורד סטיבן ריגל (א) (עם סר ויליאם) ניצח את ארן אנדרסון || קרב יחידים על אליפות הטלוויזיה העולמית של WCW || 29:54
|-
| 6 || קקטוס ג'ק ומקס פיין ניצחו את הנאסטי בויז (בריאן נובס וג'רי סאגס) (א) בפסילה || קרב על אליפות הזוגות העולמית של WCW || 12:37
|-
| 7 || סטינג, בריאן פילמן ודאסטין רודס ניצחו את סטיב אוסטין, ריק רוד ופול אורנדורף (עם קולונל רוברט פארקר) || קרב Thundercage || 14:36
|-
| 8 || ריק פלייר (א) ניצח את ויידר (עם הארלי רייס) בפסילה || קרב יחידים על אליפות העולם במשקל כבד של WCW (הבוס שימש כשופט המיוחד) || 11:32
|-
! colspan="4" align="center" | (א) - מתייחס למתאבק/מתאבקים שהגיעו לקרב כאלוף/אלופים
|}

==קישורים חיצוניים==

==הערות שוליים==

קטגוריה:מופעי ה-WCW
קטגוריה:1994 בספורט
קטגוריה:1994 בארצות הברית
עלילות מהלולאה

עלילות מהלולאה (באנגלית: Tales from the Loop) היא סדרת טלוויזיה אמריקאית, מסוגת דרמת מדע בדיוני, המבוססת על ספר האמנות של האמן השוודי סיימון סטאלנהאג. 

כל שמונת פרקי הסדרה עלו ביחד לשירות הסטרימיג של Amazon Prime Video ב-3 באפריל 2020.<ref></ref>

== תקציר עלילת הסדרה ==
בהשראת הציורים המופלאים של סימון סטלנהג, הסדרה בוחנת את הרפתקאותיהם המדהימות של האנשים שחיים מעל הלולאה, מכונה שנבנתה כדי לפתוח ולחקור את תעלומות היקום - מה שהופך את הדברים שהוגדרו בעבר למדע בדיוני, אפשריים.<ref name="SeriesOrder"></ref>

== שחקנים ודמויות ==
* אבי ריידר פורטסון בתפקיד לורטה הצעירה
* רבקה הול בתפקיד לורטה <ref></ref>
* טיילר ברנהרדט בתפקיד דני ג'נסון <ref>https://www.express.co.uk/showbiz/tv-radio/1188009/13-Reasons-Why-cast-series-Netflix-Who-plays-Charlie-St-George-Who-is-Tyler-Barnhardt</ref>
* דניאל זולגדרי בתפקיד ג'ייקוב
* דאנקן ג'וינר בתפקיד קול
* אטו אסאנדוה<ref name="D’Addario"></ref> בתפקיד גאדיס
* ניקול לו בתפקיד מאי
* פול שניידר בתפקיד ג'ורג
* ג'ונתן פרייס בתפקיד ראס
* ג'יין אלכסנדר בתפקיד קלרה

== ראו גם ==
*סופר 8
*דברים מוזרים
*אפל (סדרת טלוויזיה)
== קישורים חיצוניים ==

* 

== הערות שוליים ==

קטגוריה:פוקס: תוכניות וסדרות
קטגוריה:סדרות טלוויזיה מקוריות של אמזון
הפועל ירושלים (כדורסל נשים)

הפועל ירושלים הייתה קבוצת כדורסל נשים ישראלית מהעיר ירושלים, שהתמודדה בליגה הבכירה ואף זכתה באליפות. הקבוצה אירחה את משחקיה בהיכל הספורט מלחה בירושלים.

נכון ל-2024 הקבוצה אינה פעילה, ואת מקומה תפסה הפועל לב ירושלים.

==היסטוריה==
הקבוצה נוסדה כקבוצת נערות בשנת 1952 ובהמשך כקבוצת בוגרות שהשתתפה בליגה הבכירה מיום הקמתה. עד תחילת שנות ה-80 נחשבה הקבוצה לחזקה בליגה והייתה מתחרה בקביעות בצמרת ובשלבים הסופיים של גביע המדינה. בסיום עונת 1959–1960 תפסה את המקום הראשון במחוז הדרומי, גברה במשחק המכריע 23–21 על אלופת המחוז הצפוני הפועל יגור וזכתה באליפות המדינה.

בעונת 1961–1962 הגיעה הקבוצה לגמר גביע המדינה והפסידה 36–43 לקבוצת מכבי תל אביב. בעונת 1970–1971 הגיעה הקבוצה שוב לגמר הגביע ושוב הפסידה למכבי תל אביב 44–57. בינואר 1972 השתתפה הקבוצה לראשונה בתולדותיה בגביע אירופה למחזיקות מול "ווז'דובאץ' בלגרד" מחזיקת הגביע היוגוסלבית. הקבוצה הגיעה עד לשלב רבע הגמר.
החל משנת 1963 הצטרפה לליגה הבכירה אס"א ירושלים ובירושלים החלו משחקי דרבי בכדורסל נשים. בין מאמני הקבוצה בעבר ניתן לציין את גדעון וינרב, מרדכי תנורי ויאיר לירון.

==שחקניות הקבוצה בעבר==

==הערות שוליים==

ירושלים
ירושלים
*
קטגוריה:קבוצות כדורסל ישראליות שהתפרקו
לוח חד גדיא

"לוח חד גדיא" הוא תבליט חומר, שנוצר בבצלאל, בית מדרש לאמנות ולמלאכות-אמנות, ומציג את הפיוט "חד גדיא".
==תיאור==
לוח "חד גדיא" נוצר על פי רישום של זאב רבן בבית-המלאכה הקואופרטיבי "מנורה", שפעל תחת בית-הספר "בצלאל", ובו היו חברם מאיר גור אריה, שמואל פרסוב ורבן. הוא נעשה בטכניקה של לחיצת טרקוטה לתבנית. תבליט זה שובץ בתוך מסגרת העשויה פליז שעוטר בדגמים עיטוריים בטכניקה של בטיק, המוצמדת למסגרת עץ. במרכז הלוח מתוארת נישה ובה ניצבת דמות של יהודי, אוחז מקל הליכה ונושא על גבו גדי. מתחתיה מופיעה מגילה פתוחה ובה הטקסט "חַד גַּדְיָא, חַד גַּדְיָא, דְּזַבִּין אַבָּא בִּתְרֵי זוּזֵי, חַד גַּדְיָא, חַד גַּדְיָא", הלקוח מתחילת הפיוט. סביב הדמות מופיעים שמונה מדליונים, המציגים את הדמויות השונות מן הפיוט.

העבודה נמצאת כיום באוסף מוזיאון ישראל. היא הוצגה בתערוכה "מבחר מאוסף אלן ב' סליפקה במוזיאון ישראל", שהתקיימה במוזיאון בשנת 2008. לוח דומה הוצג במסגרת התערוכה '"בצלאל" של שץ' במוזיאון ישראל (ה'תשמ"ג). באוסף סטנלי בטקין היה תבליט זה בגרסה יצוקה בברונזה.

==קישורים חיצוניים==
* [https://www.imj.org.il/he/collections/380047 לוח חד גדיא] באתר מוזיאון ישראל

==הערות שוליים==

קטגוריה:זאב רבן
קטגוריה:בצלאל, בית מדרש לאמנות ולמלאכות-אמנות
קטגוריה:קרמיקה ישראלית
קטגוריה:מוזיאון ישראל: תבליטים
קטגוריה:אמנות יהודית
קטגוריה:פסח
עמק אודין

עמק אודין (באנגלית: Odin Valley) הוא עמק שאינו מכוסה קרח ברכס אסגרד באדמת ויקטוריה, שבאנטארקטיקה. 

העמק נמצא בסמוך ממזרח להר אודין. 

== היסטוריה ==
=== מקור השם ===

שמו של העמק ניתן לו על ידי ועדת השמות האנטארקטית של ניו זילנד.

הוועדה קראה לעמק על שמו של הר אודין (אשר נקרא על שם האל מהמיתולוגיה הנורדית אודין, וזאת בדומה לאתרים רבים אחרים ברכס אסגארד שנקראו על שם דמויות ממיתולוגיה זו).

== קישורים חיצוניים ==

* [https://geonames.usgs.gov/apex/f?p=gnispq:5:::NO::P5_ANTAR_ID:11009 הר אודין] באתר הסקר הגאולוגי של ארצות הברית
* [https://adam.antarcticanz.govt.nz/nodes/view/20016 עמק אודין] באתר הגאזט האנטארקטי של ממשלת ניו זילנד
* [https://data.aad.gov.au/aadc/gaz/scar/search_names_action.cfm?search_text=10547&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR עמק אודין] באתר הגאזט האנטארקטי המשווה SCAR של ממשלת אוסטרליה
* [https://www.mindat.org/feature-6622549.html עמק אודין] באתר mindat
* [https://mapcarta.com/25590776 מפת אזור עמק אודין]
* [https://www.timeanddate.com/astronomy/@6622549 זמני זריחה/שקיעה שמש/ירח בעמק אודין]
* [https://www.timeanddate.com/weather/@6622549 מזג אוויר נוכחי מעודכן בעמק אודין]
** [https://www.timeanddate.com/weather/@6622549/ext תחזית מזג אוויר עדכנית ארוכת טווח עבור עמק אודין]
** [https://www.timeanddate.com/weather/@6622549/historic נתוני מזג אוויר היסטוריים עבור עמק אודין]
** [https://www.timeanddate.com/weather/@6622549/climate סטטיסטיקות מזג אוויר עבור עמק אודין]

== הערות שוליים ==
 

אודין
אודין
דוכס ארגייל

ה[[טארטן של שבט קמפבל ודוכס ארגייל]]
דוכס ארגייל (באנגלית: Duke of Argyll) הוא תואר אצולה סקוטי הניתן בממלכה המאוחדת. התואר ניתן לעומד בראש שבט קמפבל והוא קרוי על שם אזור ארגייל (כיום במחוז ארגייל וביוט) שבמערב סקוטלנד.

שושלת הדוכסות הנוכחית נוסדה על ידי המלכה אן ב-1701 עם הפיכת רוזן ארגייל העשירי ארצ'יבלד קמפבל לדוכס ארגייל הראשון, בשנת 1892 נוסדה דוכסות ארגייל שנייה במערכת האצולה של הממלכה המאוחדת - לפי כך דוכסי ארגייל נושאים מאז תואר דוכס סקוטי ותואר דוכס בממלכה המאוחדת. החל מ-2001, נושא בתואר זה טורקל איאן קמפבל, דוכס ארגייל ה-13 (ודוכס ארגייל השישי בממלכה המאוחדת).

לצד התואר 'דוכס ארגייל' שאר תוארי הדוכס כוללים תארים קודמים שנותרו, כאלו שנוספו או כאלו שהתמזגו מנישואים וכדומה: מרקיז קינטייר ולורן, רוזן ארגייל, רוזן קמפבל וקואל, ויקונט לוכאן וגלנליילה, לורד קמפבל, לורד לורן, לורד קינטייר, לורד אינוורארי מאל מוברן וטיירי, ברון סנדרידג', וברון האמילטון. אחוזת הדוכסות היא טירת אינוורארי שם מתגורר הדוכס ומשפחתו עד היום.

==סמל הדוכסות==
שלט האצולה של הדוכסות מורכב ממגן המחולק לארבע רבעים, שכוללים שני זוגות סמלים זהים.
* רבע ראשון (עליון שמאל) ורביעי (תחתון ימין): חלוקה לשמונה בצבעי סאבל ואור - סמל שבט קמפבל
* רבע שני (עליון ימין) ושלישי (תחתון שמאל): ספינת מפרש (לימפד) בצבע סאבל עם מפרש מקופל ומשוטים מוצגים - סמל אחוזת לורן

==דוכסי ארגייל==
* ארצ'יבלד קמפבל, דוכס ארגייל הראשון (1703–1653) - בנו הבכור של רוזן ארגייל התשיעי
* ג'ון קמפבל, דוכס ארגייל השני ודוכס גריניץ' הראשון (1743–1680) - בנו הבכור של הדוכס הראשון, נפטר ללא בנים ודוכסות גריניץ' הסתיימה עם מותו
* ארצ'יבלד קמפבל, דוכס ארגייל השלישי (1761–1682) - בנו הצעיר של הדוכס הראשון, נפטר ללא בנים
* ג'ון קמפבל, דוכס ארגייל הרביעי (1770–1693) - בנו של אחיו הצעיר של הדוכס הראשון
* ג'ון קמפבל, דוכס ארגייל החמישי (1806–1723) - בנו הבכור של הדוכס הרביעי
* ג'ורג' ויליאם קמפבל, דוכס ארגייל השישי (1839–1768) בנו הבכור של הדוכס החמישי, נפטר ללא בנים
* ג'יורג' דאגלס אדוארד הנרי קמפבל, דוכס ארגייל השביעי (1847–1777) בנו הצעיר של הדוכס החמישי
* ג'ורג' ג'ון דאגלס קמפבל, דוכס ארגייל השמיני (1823-1900) בנו הצעיר של הדוכס השביעי, ב-1892 נוסדה דוכסות ארגייל שנייה בממלכה המאוחדת
* ג'ון קמפבל, דוכס ארגייל התשיעי (1845-1914) בנו הבכור של הדוכס השמיני, נישא לנסיכה לואיז בתה של המלכה ויקטוריה, נפטר ללא בנים
* ניאל דיאמיד קמפבל, דוכס ארגייל העשירי (1872-1949) נכדו של הדוכס השמיני, נפטר ללא בנים
* איאן דאגלס קמפבל, דוכס ארגייל ה-11 (1903-1973) נינו של הדוכס השמיני
* איאן קמפבל, דוכס ארגייל ה-12 (1937-2001) בנו הבכור של הדוכס ה-11
* טורקל איאן קמפבל, דוכס ארגייל ה-13 (נולד 1968) בנו הבכור של הדוכס ה-12
** יורש העצר הוא ארצ'יבלד פרדריך קמפבל, מרקיז לורן (נולד 2004) בנו הבכור של הדוכס ה-13

==קישורים חיצוניים==

ארגייל
קטגוריה:אצולה סקוטית
קטגוריה:שבט קמפבל
הר אודין (ארץ גרהאם)

הר אודין (באנגלית: Mount Odin) הוא הר בצורת אוכף בחוף פוין בארץ גרהאם, שבאנטארקטיקה.

להר שתי פסגות - שתיהן מכוסות קרח. 

שיא גובהו של ההר בגובה של 1,465 מטרים מעל פני הים. 

ההר ממוקם בסמוך לפסגת פריגה, שמדרום-מערב לו. 

ההר מפריד בין קרחון אנדרסון לקרחון סלייפניר. 

== היסטוריה ==
=== גילוי ומיפוי ההר ===

פסגת ההר צולמה מן האוויר בשנת 1947 על ידי משלחת החקר האנטארקטית רון. 

כמו כן הפסגה נסקרה מן הקרקע על ידי סקר שטחי חסות איי פוקלנד.

=== מקור השם ===

שמו של ההר ניתן לו על ידי סקר שטחי חסות איי פוקלנד בשנת 1955.

ההר נקרא בשם זה (שמו של האל אודין, בעלה של האלה פריגה מהמיתולוגיה הנורדית), מאחר שההר הסמוך נקרא על שמה של פריגה.

== קישורים חיצוניים ==

* [https://geonames.usgs.gov/apex/f?p=gnispq:5:::NO::P5_ANTAR_ID:11005 הר אודין] באתר הסקר הגאולוגי של ארצות הברית
* [https://data.aad.gov.au/aadc/gaz/scar/search_names_action.cfm?search_text=10551&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR הר אודין] באתר הגאזט האנטארקטי המשווה SCAR של ממשלת אוסטרליה

== הערות שוליים ==

אודין
אודין
דמויי טורפים

דמויי טורפים (שם מדעי: Carnivoramorpha) הוא ענף של יונקים שליינים המשתייכים לקבוצה פריה. קבוצה זו כוללת בעיקר את סדרת הטורפים המודרניים וכן את אבותיהם המיאקויים הנכחדים, אשר לפי מספר חוקרים שייכים לסדרת הטורפים האמיתיים.

קבוצה זו נכחדה למעט הטורפים האמיתיים שהתפתחו החל מהפלאוקן כיצורים קטנים שדמו במראם לחמוס או לגחן. עם הזמן הם התפתחו לטורפים גדולים ושיניהם הותאמו לשיסוע, הריגה ולעיסת בשר. עם זאת חלקם הם אוכלי כל או אף אוכלי צמחים.

==מיון==
*סוג Ravenictis - נכחד
*משפחה ויברוויים (Viverravidae) - כלולה בעל-משפחת המיאקויים. נכחדה
*ענף Carnivoraformes
**סוג Ceruttia - נכחד
**סוג Walshius - נכחד
**משפחה מיאקיים (Miacidae)- כלולה בעל-משפחת המיאקויים. נכחדה
**סדרה טורפים (Carnivora)
***תת-סדרה דמויי כלב (Caniformia)
***תת-סדרה דמויי חתול (Feliformia)

==קישורים חיצוניים==

*
צרפת היהודית

צרפת היהודית: מסה להיסטוריה בת זמננו (בצרפתית: La France juive, sous-titré Essai d'histoire contemporaine) הוא ספר עיון אנטישמי מאת אדואר דרימון אשר היה לרב מכר, והשפיע רבות על התפתחות האנטישמיות בצרפת.

==תוכן הספר==
דרימון פרסם את הספר לראשונה בשנת 1886, המהדורה הראשונה נמכרה ב-1,500 עותקים בתוך שנה. עד שנת 1945 הודפס הספר בכמאתיים מהדורות. אחת מהן, ב-1887, הייתה מקוצרת, זולה יותר ועממית; מהדורה אחרת, משנת 1892, הייתה מאוירת. התרגום לגרמנית זכה במרחב הדובר גרמנית להצלחה יוצאת מן הכלל.

ספרו של דרימון המשיך את רעיונותיו של אנרי רוז'ה גוז'נו דה מוסו (Henri Roger Gougenot des Mousseaux) כפי שהוצגו בספר "היהודי, היהדות ויהוד העמים הנוצרים" (Le Juif, le Judaïsme et la judaïsation des peuples Chrétiens), והפיץ את תאורית הקונספירציה הסודית המשותפת של היהודים, הבונים החופשים והיעקובינים נגד צרפת הקתולית באמצעות השיטה הרפובליקנית. בעיני דרימון, יסוד האנטישמיות אינו דתי כמו גזעני – ההבדל בין הגזעים ה"מנוגדים" – בין הארים ובין היהודים, הקרויים גם "השמיים". בתיאוריו את אפיוני היהודים לא שכח דרימון להזכיר "מגפות" כמו הצהבת והאנמיה, הנוצרות לדעתו על ידי הדבקה בטפילים ספציפיים ליהודים, ואשר מזיקות ומחלישות את "הגזעים האצילים" כמו העמים הגאלים, הקלטים, הנורמנים והגרמנים. גם האשמת היהודים ב"רצח האל" (רצח ישו) מוצאת מקום מרכזי אצל דרימון, אולם אליה מתווספות רציחות רבות אחרות כמו חיסול מנהיגי הפרנקים, אבות הצרפתים, לרבות מותו של קרל הגדול. דרימון מציין גם את צאצאי עשרת השבטים האבודים של ישראל, שהגיעו עד לאתיופיה, סין ואפילו עד למורמונים בצפון אמריקה; גם שם, כמו באירופה, אחראים היהודים לשפל המוסרי. כל זאת, בתקופה של משבר כלכלי, שבה נהיו צרפתים רבים משוכנעים שכל צרותיה של צרפת נבעו מאנשי עסקים יהודים כמו רוטשילד, פרייר, פולד, נאקה ואחרים. דרימון לא ראה שום אפשרות של פתרון על ידי התנצרות, התבוללות, שיקום או חינוך מחדש של היהודים, ומשום כך קרא להוצאתם מחוץ לחברה הצרפתית. לספר נודעה השפעה רבה על התפתחותה של האנטישמיות בצרפת, וההצלחה לה הוא זכה, אפשרה לדרימון לפתוח ב-1892 את העיתון "לה ליבר פארול", שהמשיך בהפצת משנתו הגזעני, הקסנופובית והאנטישמית.

המנהל היהודי של העיתון "לה גולואה" (Le Gaulois; "הגאלי"), ארתור מייר (Arthur Meyer; 1844–1924), שכבודו נפגע אישית מהספר, קרא לדרימון לדו-קרב. שני הלוחמים שרדו בשלום את האירוע. מאוחר יותר, אותו ארתור מייר, שהפך לאנטי-דרייפוסיסט והמיר את דתו לדת הקתולית, אימץ לא מעט מרעיונותיו של דרימון, כולל האנטישמיים שבהם.

==קישורים חיצוניים==
* [https://fr.wikisource.org/wiki/La_France_juive הספר בוויקיטקסט] 
קטגוריה:ספרים צרפתיים
קטגוריה:ספרי 1886
קטגוריה:צרפת: אנטישמיות
קטגוריה:חיבורים אנטישמיים
לאנקן

לאנקן (בהולנדית: Lanaken) היא רשות מקומית במחוז לימבורג, באזור פלנדריה שבבלגיה.

לאנקן ממוקמת על גבול הולנד ובלגיה, וגובלת במאסטריכט, בירת מחוז לימבורג ההולנדי. היא מורכבת מהעיירות רקם, נירהארן, חליק, ולדווזלט, סמירמס וקסלט.

== גלריה ==
<gallery>
Kasteel in Rekem (deelgemeente) van Lanaken provincie Limburg in België 03.jpg|טירה ברקם, אחת העיירות שמרכיבות את לאנקן
Kasteel in Rekem (deelgemeente) van Lanaken provincie Limburg in België 05.jpg|
</gallery>

== קישורים חיצוניים ==

* (בהולנדית)

קטגוריה:פלנדריה: יישובים
מיאקיים

איור ראשים של בני המשפחה 
שחזור של [[מיאקיס]]
מיאקיים (שם מדעי: Miacoidea) היא משפחה נכחדת של יונקים דמויי טורפים מקבוצת המיאקויים (שייתכן שהיא פרפילטית), הקרובה לטורפים ולעיתים נכללת בתוכה. המשפחה כוללת את המינים הקרובים ביותר לטורפים האמיתיים.

יונקים אלה חיו בתקופת הפלאוקן עד האאוקן והיו קטנים מאוד, מגודל חמוס עד לגודל של שועל. הם דמו במראם לגחנים או לדלקים מוארכים והתאימו לתנועה זריזה בין העצים, שם הם חיפשו טרף קטן. היו להם ניבים דומים לניבי הטורפים המודרניים, אך נראה שמבנה אוזניהם היה שונה. המאובנים שלהם התגלו באמריקה הצפונית בתחילת הפלאוקן, אך בהמשך הם הגיעו עד לאירופה ולאסיה. הם נכחדו בסוף האאוקן עקב התייבשות גדולה ועקב תחרות עם קרוביהם - הטורפים האמיתיים.

==סוגים==
* Chailicyon
* Eogale
* Gracilocyon
* Harpalodon
* מיאקיס (Miacis)
* Miocyon
* Oodectes
* Palaearctonyx
* Pappidictops
* Paramiacis
* Paroodectes
* Prodaphaenus
* Quercygale
* Simamphicyon
* Uintacyon
* Vassacyon
* Vulpavus
* Xinyuictis
* Ziphacodon

==קישורים חיצוניים==

קטגוריה:בעלי חיים שתוארו ב-1880
קטגוריה:טקסונים שתוארו בידי אדוארד דרינקר קופ
קטגוריה:מיאקויים
ויברוויים

ויברוויים (שם מדעי: Viverravidae) היא משפחה נכחדת של יונקים דמויי טורפים מקבוצת המיאקויים (שייתכן שהיא פרפילטית), הקרובה לטורפים, ולעיתים נכללת בתוכה. המשפחה כוללת את המינים הקרובים ביותר לטורפים האמיתיים, אך פחות מהמיאקיים. כיום נראה שמינים אלה אינם טורפים אמיתיים.

יונקים אלה חיו בתקופת הפלאוקן עד האאוקן שלפני 65 עד 44 מיליון שנה, והם היו קטנים ביותר, דומים בגודלם ומראם לדלקים או לגחנים ובעלי התמחות בחיים בין העצים. מבנה שיניהם בעלות הניבים הגדולים והמחודדים מרמז על תזונתם מטרף של עופות, זוחלים קטנים ויונקים קטנים כמו מכרסמים, חדפיים ועוד.

המאובנים של יונקים אלה התגלו ברחבי אמריקה הצפונית, ובמשך הזמן הם נפוצו לאורך אירופה ואסיה. הם נכחדו בסוף האאוקן עקב התייבשות גדולה ועקב תחרות עם הטורפים האמיתיים המפותחים מהם.

==סוגים==
* Bryanictis
* Didymictis
* Ictidopappus
* Mustelodon
* Palaeogale
* Pristinictis
* Protictis
* Raphictis
* Simpsonictis
* Viverravus
* Viverriscus

==קישורים חיצוניים==

קטגוריה:מיאקויים
אסיר של כבוד

אסיר של כבוד (באנגלית: Prisoner of Honor) הוא סרט בריטי שהופק בידי הטלוויזיה של האחים וורנר והופץ בידי HBO. הסרט מתבסס על פרשת דרייפוס.

==עלילה==
העלילה עוקבת אחר השתלשלותה של פרשת דרייפוס. אלפרד דרייפוס (קנת' קולי) הוא קפטן יהודי בצבא צרפת, המואשם על לא עוול בכפו בריגול לטובת הקיסרות הגרמנית. דרייפוס נמצא אשם, מוגלה לאי השדים ועובר טקס משפיל במהלכו נשללות ממנו דרגותיו.

לוטננט קולונל ז'ורז' פיקאר (ריצ'רד דרייפוס) ממונה כמפקד משרד הריגול הנגדי. פיקאר מקבל הוראה למצוא הוכחות נוספות להאשמתו של דרייפוס, אולם בפועל הוא מגלה כי דרייפוס חף מפשע ושימש כשעיר לעזאזל רק בשל היותו יהודי. פיקאר יוצא למלחמה נגד המערכת הצבאית המושחתת הנחושה להותיר את דרייפוס באי השדים.

==הפקה==
הרוח החיה מאחורי הסרט היה השחקן היהודי-אמריקני ריצ'רד דרייפוס. דרייפוס העיד כי הוא גדל מתוך מחשבה מוטעית שהוא בן משפחתו של אלפרד דרייפוס, ותמיד חלם להשתתף בסרט עליו. דרייפוס רצה לגלם את דמותו של אלפרד דרייפוס עצמו, אולם עזב את הרעיון כיוון שדרייפוס היה חייב להיות דמות שולית בסרט, לנוכח העובדה שלאורך רוב שלבי הפרשה הוא שהה בגלותו באי השדים. לפיכך החליט דרייפוס לגלם את הדמות הראשית בתסריט - דמותו של ז'ורז' פיקאר. קן ראסל נשכר כבמאי עבור הסרט, אולם באמצע הצילומים דרשו המפיקים לערוך מספר שינויים שראסל לא הסכים להם. לפיכך הוא פרש מהתפקיד ודרייפוס הפך לבמאי עד סוף הצילומים. ראסל החליט להותיר את שמו על הסרט כבמאי למרות זאת.

==קישורים חיצוניים==

קטגוריה:סרטי 1991
קטגוריה:סרטים בריטיים
קטגוריה:פרשת דרייפוס
אגאפיוס טומבוליס

טומבוליס במרכז, יחד עם דימיטריוס סמסיס משמאל ורוזה אשכנזי מימין, באתונה בשנת 1932
אגאפיוס טוׂמבּוּליס, בשמו האמיתי אגופ או הגופ סטמבוליאן (ביוונית: Αγάπιος Τομπούλης, 1891 איסטנבול (קונסטנטינופול) – 1965) היה נגן עוד וג'ומבוש ומלחין יווני ממוצא ארמני, מבצע מוזיקת רבטיקו וסוגות אחרות של מוזיקת עם יוונית,, מוזיקת עם ארמנית, טורקית ויהודית. ליווה את הקולות הגדולים של מוזיקת סמירנאיקה כמו רוזה אשכנזי, ריטה אבאדזי ואחרים והשאיר גם הקלטות כסולן בעוד.

==ביוגרפיה==
אגופ סטמבוליאן נולד בשנת 1891 ברובע פרה (כיום ביולו) באיסטנבול, כבן לאב ארמני ולאם יווניה.
לא נשלח לבית הספר. אבל מילדותו דיבר בצורה שוטפת טורקית, ארמנית ויוונית. האגדה מספרת שבעת שיט על יד ארמון דומלמבהצ'ה הסולטן עבדול חמיד השני שמע את סטמבוליאן מנגן בעוד והחליט להעסיקו בתזמורת החצר. הוא נשאר בתזמורת המלכותית עד להדחת הסולטן והחלפתו באחיו, מהמט רשאט בשנת 1909
אחרי מלחמת העולם הראשונה שבה התרחש, בין השאר, רצח עם בקרב הארמנים, נכח סטמבוליאן בסתיו 1918 בכניסתן של אוניות מעצמות ההסכמה ויווניות במיצר בוספורוס וציפה לתחיית העיר היוונית כבראשונה בשנת 1921 הוא התחתן אם אישה יווניה בשם אלכסנדרה ובהמשך נולדו להם שלושה ילדים. בשנת 1922 בעקבות "האסון הגדול" של תבוסת הצבא היווני באנטוליה מצבם של היוונים והניצולים הארמנים בטורקיה הידרדר.
בשנת 1924 היגר סטמבוליאן יחד עם משפחתו לנמל סלוניקי שהייתה לחלק מהמדינה היוונית. הוא ניגן בבתי הקפה ובטברנות שלו עד שנת 1928 כשעברו לגור באתונה.
באתונה עסק סטמבוליאן בהקלטות. הוא נודע ביוון כאגאפיוס טומבוליס, כששם המשפחה החדש נגזר לא רק מסטמבוליאן אלא רמז גם על מראה גופו ופניו העגלגלים, דרך המילה הטורקית "טומבול" (שמנמן, עגלגל).
בשנת 1929 פגש באתונה את רוזה אשכנזי והתחיל ללוות אותה בעוד לאורך אותה שנה. ב-1930 שניהם פגשו את נגן הקמנצ'ה הקלאסי למברוס לאונדארידיס שהצטרף אליהם במועדונים והריכבו את שלישיית סמירנה. בהמשך צירפו גם את נגן הקאנון למברוס סאוואידיס. המקום העיקרי שבהם הופיעו היה טברנה ברחוב דורו. הם התלוו לאשכנזי בסיורים שלה באלבניה, סרביה, מצרים וטורקיה. בשנת 1931 בהרכב שלישייה - עוד, כינור וסנטור ניגן טומבוליס, בין השאר, בטברנה בפרבר קייסריאני לא רחוק ממרגלות ההר הימטוס. יחד עם הכנר סימיטריוס סמסיס ניגן טומבוליס גם עם הזמרת ריטה אבאדזי.

אחיין שלו היה גם הוא נגן עוד בניו יורק.

==לקריאה נוספת==
* - Daniel Koglin - Greek Rebetiko from a Psychocultural Perspective Same Songs Changing Minds SOAS Musicology Series, Ashgate, Farnham, 2016

==קישורים חיצוניים==

* [https://www.youtube.com/watch?v=rKkuG5_xkzs קטע עוד בנגינתו בשנת 1961 בערוץ יו טיוב]
* [https://rebetiko.sealabs.net/mediawiki/index.php/Αγάπιος_Τομπούλης ביוגפריה] 

==הערות שוליים==

קטגוריה:נגני עוד
קטגוריה:מוזיקאים יוונים
קטגוריה:מוזיקאים ארמנים
קטגוריה:קונסטנטינופול: אישים
קטגוריה:ילידי 1891
קטגוריה:נפטרים ב-1965
ז'אן דניס ברדן

ז'אן דניס ברדן (בצרפתית: Jean-Denis Bredin; 17 במאי 1929 – 1 בספטמבר 2021) היה עורך דין והיסטוריון צרפתי. היה מייסד שותף של משרד עורכי הדין ברדן-פראט (Bredin Prat), וחבר האקדמיה הצרפתית.

==ביוגרפיה==
ברדן נולד בפריז, הרפובליקה הצרפתית השלישית ב-17 במאי 1929. אביו היה יהודי אלזסי שנשא את השם הירש. אמו הייתה נוצרייה קתולית. כאשר היה ילד קטן הוריו התגרשו, ואמו נישאה ב-1939 לז'אן למייר. באותה שנה מת אביו הביולוגי. מאוחר יותר אימץ את שם משפחתו של אביו החורג בטענה ש"אני לא יהודי ואני לא רוצה שיחשבו בטעות שאני יהודי". ב-16 במרץ 1950 הוא שינה את שם משפחתו לברדן. אחיו למחצה הוא עורך הדין פיליפ למייר, ובתו היא פרדריקה ברדן - נשיאת המרכז הלאומי לקולנוע ולדימוי המונפש (Centre national du cinéma et de l'image animée - CNC).

את השכלתו הוא רכש בלייסי שרלמאן. ב-1950 הוא נעשה לחבר בלשכת עורכי הדין של פריז, וב-1965 הקים יחד עם רובר בדינטר וז'אן פרנסואה פראט את משרד עורכי הדין ברדן-פראט הנחשב כיום לאחד ממשרדי עורכי הדין היוקרתיים ביותר בצרפת. ב-15 ביוני 1989 הוא נבחר לחבר מס' 3 ב. בנוסף לעיסוקו כעורך דין, ברדן היה ידוע גם כהיסטוריון. ספרו על פרשת דרייפוס תורגם לשפות רבות (ביניהן עברית).

נפטר ב-1 בספטמבר 2021.

==ספריו==
* פרשת דרייפוס, עם עובד, 2003.
<div style="direction: ltr;">
* La République de Monsieur Pompidou, Fayard, Paris, 1974.
* Les Français au pouvoir, Grasset, Paris, 1977.
* Joseph Caillaux, Hachette, Paris, 1980.
* L’Affaire, Julliard, Paris, 1983, grand prix Gobert 1984, <math>8^e</math> prix Fondation Pierre-Lafue 1984, (devenu L'Affaire Dreyfus' par Yves Boisset en 1995).
* Un coupable, Gallimard, Paris, 1985.
* L’Absence, Gallimard, Paris, 1986.
* La Tâche (nouvelles), Gallimard, Paris, 1986.
* Sieyès : la clé de la Révolution française, Librairie générale française, Paris, 1990.
* Un enfant sage (roman), Gallimard, Paris, 1990.
* Battements de cœur, Fayard, Paris, 1991.
* Bernard Lazare, de Fallois, Paris, 1992.
* Comédie des apparences, Odile Jacob, Paris, 1994.
* Christian Ranucci, vingt ans après (Collectif), avec Gilles Perrault, Héloïse Mathon, Jean-François Le Forsonney et Daniel Soulez-Larivière, Julliard, Paris, 1995.
* Encore un peu de temps, Gallimard, Paris, 1996.
* Une singulière famille : Jacques Necker, Suzanne Necker et Germaine de Staël, Fayard, Paris, 1999 (Prix Nouveau Cercle Interallié 1999)
* Rien ne va plus, Fayard, Paris, 2000.
* Lettre à Dieu le Fils, Grasset, Paris, 2001.
* Un tribunal au garde-à-vous. Le procès de Pierre Mendès France, 9 mai 1941, Fayard, Paris, 2002.
* Et des amours desquelles nous parlons, Fayard, Paris, 2004.
* On ne meurt qu'une fois, Charlotte Corday, Fayard, 2006.
* Trop bien élevé, autobiographique, Grasset, 2007.
* Ce rendez-vous avec la gloire, Fayard, Paris, 2009.
* L'infamie. Le procès de Riom, février-avril 1942, Grasset, Paris, 2012.
</div>

==קישורים חיצוניים==

* [http://www.bredinprat.fr האתר הרשמי של משרד עורכי הדין ברדן-פראט]
* 

קטגוריה:עורכי דין צרפתים
קטגוריה:היסטוריונים צרפתים
קטגוריה:צרפתים שנולדו ב-1929
קטגוריה:צרפתים שנפטרו ב-2021
המינהל המרכזי לסטטיסטיקה

המינהל המרכזי לסטטיסטיקה (רוסית: Центральное статистическое управление) הייתה סוכנות ממשלתית סובייטית שגבתה נתונים סטטיסטיים והתקיימה משנת 1918 עד 1987, עת שמה שונה והיא הפכה בהמשך לשירות הפדרלי לסטטיסטיקה ממלכתית.

== היסטוריה ==
המינהל הוקם ב-25 בינואר 1918 על בסיס צו ממשלתי על סטטיסטיקות מדינה, במקומן של המועצה הסטטיסטית והוועדה הסטטיסטית המרכזית תחת משרד הפנים שהיו קיימים קודם לכן בתקופת האימפריה הרוסית.<ref>[http://istmat.info/node/30713 Декрет Совета Народных Комиссаров. О Государственной Статистике]</ref>
=== שמות הארגון ===
: 1918—1930 הלשכה המרכזית לסטטיסטיקה
: - 1931 - המגזר הכלכלי והסטטיסטי של הוועדה לתכנון המדינה של ברית המועצות
: 1931 - מגזר החשבונאות הלאומית של ועדת התכנון הממלכתית של ברית המועצות
: 1931–1941 - המינהל המרכזי לחשבונאות כלכלית לאומית של ועדת התכנון הממלכתית של ברית המועצות
: 1941–1948 - המינהל המרכזי לסטטיסטיקה של הוועדה לתכנון המדינה של ברית המועצות
: 1948–1987 - הלשכה המרכזית לסטטיסטיקה תחת מועצת השרים של ברית המועצות
: 1987–1991 - הוועדה הממלכתית לסטטיסטיקה של ברית המועצות

== מנהלים ==
: 1918–1926 - פאבל פופוב
: 1926–1928 - ולריאן אוסינסקי
: 1928–1930 - ולדימיר מיליוטין
: 1931–1932 - סרגיי מינאייב
: 1932–1935 - ו. אוסינסקי
: 1935–1937 - איוואן קראבל
: 1937–1938 - איוואן ורמניצ'ב
: 1938–1940 - איוואן סאוטין
: 1940–1975 - ולדימיר סטארובסקי
: 1975–1985 - לב וולודרסקי
: 1985–1989 - מיכאיל קורוליוב
: 1989–1991 - ואדים קיריצ'נקו
מבין שמונה מנהיגי הסוכנות הסטטיסטית הסובייטית בין 1918 ל-1941, חמישה נורו בשנים 39–1937: אוסינסקי, מינאייב, מיליוטין, קראבל, ורמניצ'ב.<ref>Блюм А., Меспуле М. Бюрократическая анархия: статистика и власть при Сталине. / Перевод с французского. — М.: РОССПЭН, 2006</ref>

== לקריאה נוספת ==
* [http://www.gks.ru/wps/wcm/connect/rosstat_main/rosstat/ru/about/history/d8876b804bdd8df18f45bfc25c10f730 תקופת הפעילות הסובייטית של גופים סטטיסטיים ממלכתיים (1918-1991)]
* Районирование СССР: Сб. материалов по районированию с 1917 г. по 1925 год / ק. ד. Egorov (עורכים). - M .: L .: כלכלה מתוכננת: של ברית המועצות, 1926. - 307 עם.
* Алфавитный перечень районов, городов, городских поселений Союза ССР - M .: TSUNHU Gosplan, 1935.

==הערות שוליים==

קטגוריה:ארגונים סטטיסטיים
קטגוריה:ברית המועצות: ארגונים ממשלתיים
קטגוריה:מוסדות סטטיסטיקה ממשלתיים
עדנאן א-זורפי

עדנאן א-זורפי (בערבית: عدنان الزرفي; נולד ב-1 ביולי 1966) הוא פוליטיקאי עיראקי, ב-17 במרץ 2020 קיבל מנדט להרכבת ממשלה מנשיא עיראק, ברהם סאלח.<ref></ref>

ב-1991 לאחר כישלון התקוממות שיעית נגד סדאם חוסיין ברח לערב הסעודית ומשם לארצות הברית. התגורר בדטרויט, מישיגן וחבר לאופוזיציה לסדאם בגלות.<ref name=":0"></ref><ref></ref>

בשנת 2004 חזר לעיראק<ref name=":0" /> ובמאי מונה למושל העיר נג'ף על ידי הדיפלומט האמריקאי פול ברמר, ראש הרשות הזמנית שהקימה את מועצת הממשל העיראקית.<ref name="CPA"></ref> כיהן כמושל העיר נג'ף בשנים 2004–2005 ותקופה נוספת בשנים 2009–2015.

כתוצאה מהנכונות שלו לעבוד עם מועצת הממשל העיראקית וכוחות הקואליציה המערבית הוא ומשפחתו הותקפו על ידי מורדים ומיליציות. דודו נרצח באפריל 2004,<ref></ref> ואחיו נחטף ב־1 בדצמבר 2005.<ref></ref>

סיים תואר במשפטים אסלאמיים במכללת אלפיק, המכללה המשפטית לאסלאם, בנג'ף.

== הערות שוליים ==

קטגוריה:פוליטיקאים עיראקים
קטגוריה:עיראקים שנולדו ב-1966
השירות הפדרלי לפיקוח על התחבורה

השירות הפדרלי לפיקוח על התחבורה (ברוסית: Ространснадзор) היא סוכנות של ממשלת רוסיה שהוקמה בשנת 2004 כתוצאה מרפורמות ממשלתיות שהעבירו את תפקידי הפיקוח מכמה סוכנויות לרשת חדשה. השירות מפקח על כמה היבטים של רשת התחבורה של רוסיה, כולל תחבורה ציבורית.

אלכסנדר קאסיאנוב הוא ראש הסוכנות מאז 2013.

== מבנה ==
לשירות יש כמה סוכנויות, בהתאם לסוג התחבורה:
* Goszheldornadzor (תחבורת רכבות)
* Gosavtodornadzor (תחבורת רכב)
* Gosmorrechnadzor (תחבורת ימים ונהרות)
* Gosavianadzor (תחבורה אווירית)
* בטיחות בתחבורה

== ראשי השירות ==
* אלכסנדר נראדקו (2004—2005).
* ואלרי סאלייב (2005—2007).
* גנאדי קוזנקוב (2007—2008, 2009—2011).
* ניקולאי ליאמוב (ממלא מקום, 2008—2009).
* אלכסנדר קסיאנוב (2011—2015).
* יבגני דיטריך (20 ביולי — 12 באוקטובר 2015)<ref>[http://government.ru/docs/all/102799/ Распоряжение Правительства Российской Федерации от 20.07.2015 г. № 1406-р «О руководителе Федеральной службы по надзору в сфере транспорта»]</ref><ref>[http://government.ru/docs/all/103768/ Распоряжение Правительства Российской Федерации от 12.10.2015 г. № 2039-р «О первом заместителе Министра транспорта Российской Федерации»]</ref>.
* סרגיי סאריצקי (ממלא מקום, 12 באוקטובר 2015 — 10 בפברואר 2017).
* ויקטור בסארגין (10 בפברואר 2017 — ואילך).

== קישורים חיצוניים ==

* 
* [http://www.rostransnadzor.ru/ השירות הפדרלי לפיקוח על התחבורה] 

== הערות שוליים ==

קטגוריה:רוסיה: רשויות פיקוח
קטגוריה:רוסיה: תחבורה
רוקאי (שפה)

רוקאי היא שפה פורמוזנית המדוברת על ידי אנשי הרוקאי בטאיוואן. השפה היא בת למשפחת השפות האוסטרונזיות. שפת הרוקאי כוללת שישה ניבים: בודאי, לבואן, מאגה, מנטאוראן, תנאן וטונה. מספר הדוברים של ששת הניבים הרוקאיים מוערך בכ-10,000, חלקם חד-לשוניים.

== ניבים ==
שפת הרוקאי היא ייחודית בהיותה השפה הפורמוזנית היחידה ללא מערכת מיקוד אוסטרונזית.

קטגוריה:שפות אוסטרונזיות
פיליפ יאנקובסקי

פיליפ אולגוביץ' יאנקובסקי (רוסית: Филипп Олегович Янковский; נולד ב-10 באוקטובר 1968) הוא שחקן ובמאי קולנוע רוסי, בנו של השחקן אולג יאנקובסקי.<ref></ref>
== חיים וקריירה ==
פיליפ יאנקובסקי נולד בבסרטוב במשפחת השחקנים אולג ינקובסקי וליודמילה זורינה. באותה תקופה שיחקו הוריו בתיאטרון הדרמה של סרטוב. כשפיליפ היה בן ארבע, המשפחה עברה למוסקבה.

תפקידו הראשון כשחקן היה בסרט מראה 1974 מאת אנדריי טרקובסקי. באותה שנה היה לו תפקיד קטן בסרט "תחת שמי אבן". התפקיד הראשון של פיליפ בבגרותו היה בסרט מסע סנטימנטלי לתפוחי אדמה (1986).

בשנת 1990 סיים את בית הספר לאמנות התיאטרון במוסקבה (בקורס של אולג טבקוב). אחר כך למד ב משנת 1990 ועד 2004 בפקולטה לבימוי (סדנה של ולדימיר נאומוב).

יאנקובסקי החל את קריירת הבימוי שלו בסרטוני מוזיקה - הוא יצר כ-150 סרטוני מוזיקה. בשנת 1997 הוא היה מועמד לפרס Ovation כבמאי סרטוני המוזיקה הטוב ביותר.<ref></ref>

את הופעת הבכורה שלו הוא עשה בשנת 2002 עם הסרט העלילתי "בתנועה", שעבורו זכה בפרס "תגלית השנה" בטקס פרסי ניקה בשנת 2003 ופרס הקהל בקינוטאבר. הסרט גולל את סיפורו של סשה גורייב (קונסטנטין חבנסקי), עיתונאי מצליח ומקסים שפתאום מבין שהוא מצא עדויות מטרידות על חברו הפוליטיקאי.<ref></ref><ref></ref><ref></ref>

עבודת הבימוי הבאה הייתה גרסת הקוםנוע משנת 2005 לרומן הבלשי של בוריס אקונין, יועץ ממלכתי. אולג מנשיקוב, ניקיטה מיכאלקוב וקונסטנטין חאבנסקי גילמו את התפקידים הראשיים בסרט. בשנת 2006 ביים את נושא החרב בכיכובם של ארטיום טקצ'נקו וצ'ולפן חמטובה.

== חיים אישיים ==
=== משפחה ===
* אשה - אוקסנה פנדרה, שחקנית; ילדים:
** בן - איוואן יאנקובסקי (נולד ב-30 באוקטובר 1990), שחקן.
** בת - יליזבטה יאנקובסקאיה (נולדה ב-1 במאי 1995).
=== בריאות ===
כאשר פיליפ היה בן 41, הוא אובחן כחולה לימפומה. בשנת 2016 דווח כי יאנקובסקי נרפא מסרטן שלב III, לאחר שעבר כימותרפיה שבע פעמים.<ref></ref><ref></ref>

== פילמוגרפיה נבחרת ==
===כשחקן===
* 1974: המראה (Зеркало) כאליושה (בן ה-5)
* 1986: מסע סנטימנטלי לתפוחי האדמה
* 1991: התמוטטות אפגניסטן (Афганский излом) כניקיטה שטקלוב, סגן בכיר
* 2005: יועץ ממלכתי (Статский советник) כהוסאר שתוי 
* 2011: רספוטין (Распутин) כפליקס יוסופוב
* 2013: שלושת המוסקטרים (Три мушкетера) כלואי השלושה עשר
* 2014: יוצר פלאים (Чудотворец) כניקולאי ארבנין
* 2016: תשוקה מסתורית (Таинственная страсть) כיבגני יבטושנקו
* 2016: ברוטוס (Брут) כהורסט
* 2020: מספר אחת (Номер 1)
* 2021: איוואן דניסוביץ' כאיוואן דניסוביץ'
* 2022: קראמורה
* 2022: הצל: ללכוד את גורודיי
* 2023: הירח הגדול ביותר כגלב
* 2023: אנחנו כ-S-4711

===כבמאי===
* 2002: בתנועה (В движении)
* 2005: יועץ ממלכתי (Статский советник)
* 2006: נושא החרב (Меченосец)
* 2008: ראש הסלע (Каменная башка)

== לקריאה נוספת ==
* Holmstrom, John. The Moving Picture Boy: An International Encyclopaedia from 1895 to 1995. Norwich, Michael Russell, 1996, p.&nbsp;371.

== קישורים חיצוניים ==

== הערות שוליים ==

קטגוריה:שחקני קולנוע וטלוויזיה רוסים
קטגוריה:שחקנים ילדים רוסים
קטגוריה:במאי קולנוע רוסים
קטגוריה:בוגרי המכון לקולנוע על שם גרסימוב
קטגוריה:זוכי פרס ניקה
קטגוריה:רוסים ממוצא פולני
קטגוריה:רוסים שנולדו ב-1968
אוקסנה פנדרה

אוקסנה אולגובנה פנדרה (ברוסית: Оксана Олеговна Фандера; נולדה ב-7 בנובמבר 1967) היא שחקנית רוסייה.<ref></ref><ref></ref>

== ביוגרפיה ==
אוקסנה אולגובנה פנדרה באודסה, מחוז אודסה, אוקראינה הסובייטית, ברית המועצות ב-7 בנובמבר 1967. אביה היה השחקן אולג פנדרה.<ref>[http://cinema.newizv.ru/actors/242/ Биография Оксаны Фандеры] </ref> בשנות השישים היה חלק מלהקת התיאטרון הרוסי באודסה. אולג עבר לחברובסק בשנות השבעים המוקדמות, עבד בתיאטרון הדרמה של המחוז הצבאי במזרח הרחוק באוסוריסק. הוריה התגרשו, וכשאוקסנה הייתה בת ארבע עשרה, אמה התחתנה בשנית והם עברו למוסקבה.

היא הופיעה לראשונה בקולנוע בשנת 1979, עם תפקיד קטן בסרט הרפתקאות אלקטרוניק.

בשנת 1988, אוקסנה פנדרה תפסה את המקום השני בתחרות היופי הראשונה בברית המועצות "יופי מוסקבה".<ref></ref>

בשנת 1993 סיימה את לימודיה באקדמיה הרוסית לאמנויות התיאטרון, בסדנה של אנטולי וסילייב.

פנדרה התחתנה עם הבמאי פיליפ יאנקובסקי בשנת 1990 והופיעה בסרטיו בתנועה (2002), יועץ ממלכתי (2005) וראש הסלע (2008) וכיכבה לצדו בסרט ברוטוס בטרילוגיית עדים.

בשנת 2010 כיכבה השחקנית בדרמה "אודות אהבה" על האליטה הרוסית, שם בן זוגה למסך היה פיודור בונדרצ'וק. פנדרה גילמה בסרט הסאטירי של בוריס חלבניקוב לפני שהלילה יפריד בינינו שנעשה בשנת 2012. באותה שנה יצא הסרט אורות בתי הזונות, בו השחקנית גילמה את התפקיד הראשי של מאדאם בית הזונות, ליובה, שמאוהבת במשוררת מופרעת מנטלית.

אוקסנה פנדרה זכתה בתואר השופטת המיוחדת של חבר השופטים בפסטיבל קינוטאבר בשנת 2011.<ref></ref>

בשנת 2016, פנדרה ביצעה את אחד התפקידים העיקריים בסדרה חמקמק. בשנת 2017 השחקנית עבדה על סרט הדרמה של קלים שיפנקו סאליוט 7, שהוקדש להצלת תחנת החלל הסובייטית סאליוט 7 בשנת 1985.

== חיים אישיים ==
בשנת 1990 נישאה אוקסנה פנדרה לפיליפ יאנקובסקי. יש להם שני ילדים, איוואן יאנקובסקי ויליזבטה יאנקובסקאיה.

== פילמוגרפיה נבחרת ==
* 1979 - הרפתקאות אלקטרוניק
* 1990 - סטלינגרד
* 2002 - בתנועה
* 2002 - דם סטריאו
* 2005 - יועץ ממלכתי
* 2011 - אורות בית הזונות
* 2012 - לפני שהלילה יפריד בינינו
* 2016 - חמקמק
* 2016 - ברוטוס
* 2017 - סאליוט 7

== קישורים חיצוניים ==

* 
==הערות שוליים==

קטגוריה:שחקניות קולנוע וטלוויזיה רוסיות
קטגוריה:שחקניות ילדות
קטגוריה:בוגרות בתי ספר למשחק
קטגוריה:מהגרים מאוקראינה
קטגוריה:מהגרים לרוסיה
קטגוריה:רוסיות שנולדו ב-1967
קטגוריה:רוסים שנולדו ב-1967
יובל לוי (רופא)

יובל לוי הוא רופא ילדים, בעל התמחות-על במנהל רפואי, מנהל האגף האמבולטורי בבית החולים שיבא (החל מינואר 2020) וסגן מנהל בית החולים הכללי שיבא (משנת 2018).

לוי שירת שנים רבות בחיל האוויר כטייס מסוקי קרב ובחיל הרפואה כרופא צבאי. לאחר שירות בצה"ל בן 29 שנים השתחרר מצה"ל בשנת 2015 בדרגת סא"ל.

==ביוגרפיה==
ביו השנים 1993–1999 למד לוי רפואה בפקולטה לרפואה ע"ש סאקלר, באוניברסיטת תל אביב. הוענק ללוי תואר (MD) בשנת 1999. 

בין השנים 2003–2005 התמחה לוי ברפואת ילדים במרכז הרפואי וולפסון.

בין השנים 2008–2009 התמחה בנאונטולוגיה, במרכז רפואי וולפסון.

בשנת 2009, סיים לוי תואר שני בניהול מערכות בריאות (MsHA), באוניברסיטת בן-גוריון בנגב.

בשנת 2010 ניהל את היחידה לנאונטולוגיה (רפואת פגים), בית חולים שדה, האיטי במערב האי היספניולה שבאיי הודו המערבית.

בין השנים 2010–2013 היה לוי מפקד היחידה לרפואה אווירית (ירפ"א).

בין השנים 2015–2018 כיהן לוי כסגן מנהל בית חולים וולפסון, חולון. בנוסף שירת כנציב פניות הציבור וכממונה לשעת חירום.

משנת 2018 לוי מכהן כסגן מנהל בית החולים הכללי, המרכז הרפואי שיבא, תל השומר.

==אקדמיה==
בין השנים 2011–2012 כיהן כיו"ר הוועדה המארגנת לכנס הבינלאומי לרפואה תעופתית ורפואת חלל.

בשנת 2013 היה לוי מרכז הקורס לרפואה תעופתית, באוניברסיטת תל אביב.

בשנת 2017 כיהן לוי כחבר הוועדה המארגנת לפאנל ברפואת ילדים במסגרת הקונגרס העולמי לרפואת חירום ואסונות, טורונטו, קנדה.

משנת 2019 לוי מרכז קורס מבוא לניהול מערכות בריאות, בית הספר לבריאות הציבור, באוניברסיטת תל אביב.
===ממחקריו===
* [https://www.ncbi.nlm.nih.gov/pubmed/?term=Yuval+Levy ממחקריו של לוי באתר PubMed]

==פרסים==
הוענק ללוי פרס הצטיינות מטעם האיגוד לרפואת ילדים בישראל למאמר והרצאה בנושא :Screening Criteria for Diagnosis of Infantile Feeding Disorders as a Cause of Poor Feeding or Food Refusal.

==קישורים חיצוניים==
* 

==הערות שוליים==

קטגוריה:טייסי חיל האוויר הישראלי
קטגוריה:סגני-אלופים בצה"ל
קטגוריה:בעלי תואר דוקטור לרפואה מאוניברסיטת תל אביב
קטגוריה:סגל המרכז הרפואי ע"ש אדית וולפסון
קטגוריה:סגל המרכז הרפואי ע"ש חיים שיבא - תל השומר
קטגוריה:רופאי ילדים ישראלים
קטגוריה:ישראלים שנולדו במאה ה-20
רוסטיסלב יאנקובסקי

רוסטיסלב איוואנוביץ' יאנקובסקי<ref></ref> (5 בפברואר 1930 - 26 ביוני 2016) היה שחקן תיאטרון רוסי.

==ביוגרפיה==
הוא נולד באודסה ב-5 בפברואר 1930, למד בלנינגרד<ref>[http://www.teleobektiv.tv/index.php?option=com_content&view=article&id=31804:2015-05-25-10-10-54&catid=93:2011-01-02-02-00-23&Itemid=111 Умер брат Олега Янковского. Биография]</ref> ופרץ לראשונה בתיאטרון הטג'יקי בשנת 1951. מאז 1957 עבד בתיאטרון הדרמה במינסק. יאנקובסקי נבחר בשנת 1978 לאמן העם של ברית המועצות והוא אחיו הגדול של אולג יאנקובסקי המפורסם יותר. בנו איגור יאנקובסקי הוא גם שחקן. בשנת 1994 התמנה ליו"ר פסטיבל הסרטים הבינלאומי Listapad שבמינסק.

הוא מת במינסק ב-26 ביוני 2016 במינסק, בלארוס, בן 86.<ref>[http://www.kp.ru/online/news/2433324/ В Минске умер белорусский актер Ростислав Янковский]</ref><ref>[http://en.ctv.by/en/1467010246-belarusian-actor-rostislav-yankovsky-passes-away-aged-86 Belarusian actor Rostislav Yankovsky passes away aged 86] </ref>
==פילמוגרפיה נבחרת==
{| class="wikitable sortable"
! שנה
! כותר
! תפקיד
! class="unsortable" | הערות
|-
| 1968
| שני חברים שירתו
| גאורגי
|
|-
| 1970
| ווטרלו
| פלהוט
|
|-
| 1984
| מלאך נחושת
| ליאו, הנגר
|
|-
| 1984
|הזמן והמסלולים
| ג'רלד ת'ורנטון
|
|-
| 1985
| קרב מוסקבה
| הגנרל וסילי סמירנוב
|
|-
| 1986
|קפיצה
|
|
|-
| 1986
| זעקת הדולפין
| שר בממשלה
|
|-
| 1991
| הרוח
| קונסטנטין גריגוריביץ'
|
|-
| 1992
| תשוקה מוטרפת, את עצמך נשרפת לי
| ולדימיר פרנצביץ'
|
|-
| 1992
| יום שמשי בסוף הקיץ
| פרופסור
| סרט קצר
|-
| 1997
| חברו של המנוח
|איגור לבוביץ'
|
|-
| 2005
| יועץ ממלכתי
| הגנרל חרפוב
|
|}
== קישורים חיצוניים ==

* 
== הערות שוליים ==

קטגוריה:אודסה: אישים
קטגוריה:רוסים שנולדו ב-1930
קטגוריה:רוסים שנפטרו ב-2016
איגור יאנקובסקי

איגור רוסטיסלבוביץ' יאנקובסקי (רוסית: И́горь Ростисла́вович Янко́вский; נולד ב-29 באפריל 1951) הוא שחקן סובייטי-רוסי ומגיש טלוויזיה. בנו של רוסטיסלב יאנקובסקי ואחיינו של אולג יאנקובסקי.

== ביוגרפיה ==
יאנקובסקי, יליד לנינאבאד, הרפובליקה הסוציאליסטית הסובייטית הטג'יקית, ברית המועצות, סיים את לימודיו במכון לתיאטרון על שם בוריס שצ'וקין בשנת 1974. בשנים 1974–1992 שירת בתיאטרון מלאיה ברונאיה.<ref>[http://mbronnaya.theatre.ru/history/ История театра на Малой Бронной]</ref>

מאז 1992 הוא עובד בעסקי הפרסום וחבר האקדמיה הרוסית לפרסום. מ-17 בספטמבר ועד 26 בנובמבר 2001 הוא הנחה את תוכנית המשחק אלצ'נוסט (בדומה לתוכנית Greed האמריקאית) בערוץ NTV.

בשנת 2002 השתתף בסרטו של בן אחיינו, פיליפ יאנקובסקי, "בתנועה".

הוא בעל תואר במדעי המדינה.<ref>[http://www.kino-teatr.ru/kino/acter/m/sov/5074/bio Биография актёра]</ref>
== פילמוגרפיה נבחרת ==
* 1973 - זה חזק ממני כאיוואן
* 1974 - מיגרה והגברת הזקנה כהנרי
* 1975 - החקירה מנוהלת על ידי ידענים כמוראליוב
* 1976 - שיר ערש לגברים כווסבולוד
* 1979 - מועדון ההתאבדות, או הרפתקאותיו של אדם בעל תואר כג'רלדין הצעיר.
* 1984 - הזמן והמסלולים כג'רלד ת'ורנטון בצעירותו
* 1984 - השרשרת של שרלוט כוויקטור קורבליוב
* 2002 - בתנועה כמפרסם
== קישורים חיצוניים ==

== הערות שוליים==

קטגוריה:מנחי טלוויזיה רוסים
קטגוריה:רוסים שנולדו ב-1951
איוואן יאנקובסקי

איוון פיליפוביץ' יאנקובסקי (נולד ב-30 באוקטובר 1990) הוא שחקן רוסי, הידוע בעיקר בזכות תפקידו בסרט ברית הסמרטוטים. אביו הוא השחקן/במאי פיליפ יאנקובסקי וסבו היה השחקן אולג ינקובסקי.<ref></ref><ref></ref>

== ראשית חיים וחינוך ==
איוואן יאנקובסקי נולד במוסקבה, רוסיה הסובייטית, ברית המועצות. הוריו של איבן הם השחקן והבמאי פיליפ יאנקובסקי והשחקנית אוקסנה פנדרה. אחותו הצעירה יליזבטה היא גם שחקנית.

מכיתה ח' למד בבית הספר לקולנוע בינלאומי במוסקבה, ואחריו נכנס ללימודים באקדמיה הרוסית לאמנויות התיאטרון. בשנת 2013 סיים את לימודיו במחלקת המשחק והבימוי (בסדנה של סרגיי זנובאץ').<ref></ref>

== קריירה ==
הופעת הבכורה הקולנועית שלו הייתה בגיל 10 בסרט בוא להביט בי (2001). ההצלחה וההכרה הראשונה בקרב הציבור הגיעו אליו לאחר תפקידו כאנדריי קלייב בסרט "אינדיגו" (2008), שסיפר את סיפורם של אנשים בעלי כוחות על. דמותו של איוואן ינקובסקי הייתה מסוגלת לחזות סכנה ואירועים אחרים.

הוא כיכב בסרט ברית הסמרטוטים (2015) של הבמאי מיכאיל מסטצקי. לדברי איוואן ינקובסקי, הוא יכול להתייחס בקלות לדמות שיצר על המסך: "דמות זו אינה קלת דעת - הוא אידאולוגי, הוא אוסף ומוביל את כולם, אך כשהוא מבין שכל זה לא הגיוני וכי עדיף להיכנס למכון, הוא מחליט: 'בואו נבטל הכל'. זה גם קרוב אלי, ההלקאה העצמית והחשבון הנפש הזה..."<ref name="interview"></ref>

בשנת 2015 הוא זכה בפרס "השחקן הטוב ביותר" (יחד עם וסילי בוטקביץ', אלכסנדר פאל ופאבל צ'ינארב) עבור הסרט ברית הסמרטוטים בפסטיבל קינוטאבר לקולנוע רוסי.<ref></ref>

בין תפקידיו המצליחים האחרים היה פאשה סמולניקוב בסרט הפנטזיה הרוסי שומרי הלילה (2016). הגיבור שלו הוא שליח שעובד במחלקה ללחימה באנשי זאב ומכשפות. לצדו כיכב השחקן לאוניד יארמולניק<ref></ref>

בסרט המותחן "מלכת העלה" (2016), דמותו היא אנדריי, זמר צעיר של חברת אופרה, המשתוקק לקבל את התפקיד של הרמן ב"מלכת העלה", שזה הסיכוי שלו להתפרסם. אשה מנוסה ודיווה בשם אנה מחליטה לנצל את תשוקתו. על העבודה בסרט איוואן קיבל את הפרס עבור השחקן הראשי הטוב ביותר בטקס פרסי נשר הזהב.<ref></ref><ref></ref>

בשנת 2020 הוא שיחק בסרט "איקריה".

== פילמוגרפיה נבחרת ==
{| class="wikitable sortable"
! שנה
! כותרת
! תפקיד
! הערות
|-
| 2001
| בוא להביט בי
| הילד עם עור בננה
|
|-
| 2008
| אינדיגו
| אנדריי קלייב
| מסרטי גיבורי העל הראשונים ברוסיה
|-
| 2015
| ברית הסמרטוטים
| אנדריי
| סרט עטור שבחים
|-
| 2015
| ללא גבולות
| ארטיום
|
|-
| 2016
| שומרי הלילה
| פשה סמולניקוב
| סרט פנטזיה
|-
| 2016
| מלכת העלה
| אנדריי
| זכה בפרס נשר הזהב
|-
| 2018
| המפעל
| וובקה
| סרט דרמה של יורי ביקוב
|-
| 2019
| איקריה
| אנטון
|
|-
| 2019
| טקסט
| פיוטר חאזין
| זכה בפרס נשר הזהב בקטגוריית שחקן המשנה הטוב ביותר
|-
| 2019
| ברית ההצלה
| rowspan="2"|מיכאיל בסטוז'ב-ריומין, קצין גדוד חי"ר פולטבה
| מבוסס על ברית ההצלה
|-
| rowspan="2"|2021
| ברית ההצלה: זמן הזעם
| סדרת דרמה היסטורית. גרסת הרחבה לברית ההצלה
|-
| טופי
| דניס
| סדרת דרמה
|-
|2023
| פישר
| יבגני בוקוב
| סדרת דרמה
|-
|}

== קישורים חיצוניים ==

== הערות שוליים ==

קטגוריה:שחקנים ילדים רוסים
קטגוריה:מוסקבה: אישים
קטגוריה:רוסים שנולדו ב-1990
בויאן ורוצ'ינה

בויאן ורוצ'ינה (בקרואטית: Bojan Vručina; נולד ב-8 בנובמבר 1984) הוא כדורגלן קרואטי, המשחק בעמדת החלוץ בבוראק.

==קריירת מועדונים==
אחרי שסיים את גיל הנוער במחלקות הנוער של פודראווינה וואראז'דין, ורוצ'ינה החל אל קריירת הבוגרים שלו בקבוצת סלאבן בלופו מהליגה הקרואטית במהלך המחצית השנייה של עונת 2003-04. בינואר 2008 הצטרף בהשאלה לקבוצת דיסבורג מהליגה הגרמנית. את הופעת הבכורה שלו ערך ב-2 בפברואר כשעלה מהספסל במשחק מול בורוסיה דורטמונד שנגמר בתוצאת תיקו 3-3. ורוצ'ינה התקשה למצוא את מקומו בדיסבורג וערך רק שמונה הופעות במדי הקבוצה, בשבעה מהם עלה מהספסל. בסיום העונה, בעקבות ירידת דיסבורג לליגה הגרמנית השנייה, חזר ורוצ'ינה לסלאבן בלופו.

בקיץ 2008 היה שותף אינטגרלי בסלאבן בולפו להעפלתה בפעם הראשונה בהיסטוריה לסיבוב הראשון בליגה האירופית. סלאבן בולפו נכשלה לבסוף להפעיל לשלב הבתים אחרי שהפסידה לצ'סקא מוסקבה. ורוצ'ינה המשיך ביכולת הטובה שלו בקבוצה הקרואטית וסיים את העונה הנוכחית כמלך שערי הקבוצה עם ארבע עשר שערים.

ב-28 בינואר 2010, חתם לשלוש וחצי שנים בהפועל תל אביב והיה חלק מזכייתה בדאבל- זכייה בגביע המדינה ובאליפות ליגת העל. בתום עונה זו עזב את ישראל וחתם בפנרראיקוס מהליגה הראשונה ביוון אך לאחר שלושה משחקים בלבד במדי הקבוצה, נפצע בברך ונאלץ לעבור ניתוח שהרחיק אותו מהמגרשים לתקופה של כחצי שנה. בדצמבר 2011 הוחלט על הפסקה הדדית של חוזהו בקבוצה היוונית וורוצ'ינה חזר לסלאבן בולפו בהעברה חופשית. .

בקיץ 2012 חתם בקאפושוואר מליגת העל ההונגרית ובתום העונה הנוכחית אחרי שלושים הופעות ושלושה שערים חתם לשנתיים בשקנדיה מליגת העל המקדונית בה ערך כחמישים ושש הופעות וכבש שלושים שערים.

ב-2016 חתם בטריקלה מהליגה השלישית ביוון ואחרי כחצי שנה עבר לרודאר ולנג'ה מליגת העל הסלובנית. ב-2017 עבר לשבאב אל אורדון אל קדיסיה מליגת העל הירדנית. בעונה שלאחריה חתם בווילדון האוסטרית ובתום העונה הצטרף לבוראק.

===קריירת נבחרת===
ב-2006 זכה ורוצ'ינה בחמישה גביעים בינלאומיים יחד עם נבחרת קרואטיה עד גיל 21.

ב-2009 זכה לזימון בכורה לנבחרת קרואטיה הבוגרת לקראת משחקה במקודמות מונדיאל 2010 נגד נבחרת אנדורה.

==קישורים חיצוניים==

 

קטגוריה:כדורגלנים קרואטים
קטגוריה:חלוצי כדורגל קרואטים
קטגוריה:כדורגלני סלאבן בלופו
קטגוריה:כדורגלני דיסבורג
קטגוריה:כדורגלני הפועל תל אביב
קטגוריה:כדורגלני שקנדייה
קטגוריה:כדורגלנים זרים בישראל
קטגוריה:ספורטאים קרואטים בגרמניה
קטגוריה:ספורטאים קרואטים בישראל
קטגוריה:ספורטאים קרואטים ביוון
קטגוריה:ספורטאים זרים במקדוניה הצפונית
קטגוריה:ספורטאים קרואטים בסלובניה
קטגוריה:ספורטאים זרים באוסטריה
קטגוריה:קרואטים שנולדו ב-1984
פורד פלקון XM

פורד פלקון XM (באנגלית: Ford Falcon XM) היא מכונית משפחתית גדולה מתוצרת יצרנית הרכב Ford Australia , חברת בת של פורד אשר יוצר בין השנים 1964–1965 באוסטרליה

==תצורות==
* 4 דלתות - סדאן (6 נוסעים: 3+3)
* 2 דלתות - קופה - הרדטופ
* 4 דלתות - סטיישן
* 2 דלתות - מסחרית
* 2 דלתות - טנדר (בתצורה "Falcon Utility")

=="פורד פלקון XM"==

* יוצרו 47,039 יחידות.
* דגמי "פורד פלקון XM" יוצרו בין פברואר 1964 - פברואר 1965
* דגמי "פורד פלקון XM" שירתו באוסטרליה כמוניות ו-ניידות משטרה (ראו תמונות)
* 4 דלתות (דגם סדאן)
* מנועי בנזין בפוזיציה אורכית : 2.4 ליטר, 2.8 ליטר, 3.3 ליטר
* סוג הנעה : הנעה אחורית 4x2
* מערכת חשמל - 12 וולט
* תאוצה בין 0–100 קמ"ש היא 16.3 שניות (דגם סדאן - 4 דלתות, מנוע 2,360 סמ"ק
* מחיר היחידה (דגם סדאן, מנוע 2.3 ליטר המשודך לגיר ידני) עמד על 1,051 לירה שטרלינג אוסטרלית (שנת 1964)
* מחיר היחידה (דגם סדאן, "דה לוקס") עמד על 1,114 לירה שטרלינג אוסטרלית (שנת 1964)
* מחיר היחידה (דגם פוטורה (Futura) סדאן) עמד על 1,288 לירה שטרלינג אוסטרלית (שנת 1964)
* מחיר היחידה (דגם קופה-הרדטופ "דה-לוקס") עמד על 1,215 לירה שטרלינג אוסטרלית (שנת 1964)
===דרגות גימור===
* בסיסי.
* דה-לוקס.

== תמונות ==
<gallery mode="packed" heights="100">
קובץ:1964 Ford XM Falcon Deluxe sedan (5477174853).jpg | "פורד פלקון XM", דגם "דה-לוקס", שנת 1964 (לקוח מ"ברושור" היצרן)
קובץ:Ford Falcon XM Sedan 2.jpg | "פורד פלקון XM"
קובץ:Ford Falcon XM Sedan 1.jpg | "פורד פלקון XM"
קובץ:Ford Falcon Coupe (22570145165).jpg | "פורד פלקון XM" - קופה
קובץ:1964 Ford Falcon (XM) coupe (21247272008).jpg | "פורד פלקון XM", שנת 1964 - קופה
קובץ:1964 Ford Falcon XM Panel Van.jpg | "פורד פלקון XM", שנת 1964 - מסחרית
קובץ:1964 Ford XM Falcon sedan delivery (23616622853).jpg | "פורד פלקון XM" - מסחרית
קובץ:1964 Ford Falcon (XM) (38326570596).jpg | "פורד פלקון XM", שנת 1964 - סטיישן
קובץ:1964 Ford XM Falcon Squire Wagon (22859523133).jpg | "פורד פלקון XM", שנת 1964 - סטיישן
קובץ:1964 Ford XM Falcon utility (23837489185).jpg | "פורד פלקון XM", שנת 1964 - טנדר מסוג "utility"
קובץ:Ford Falcon ute (35870793876).jpg | "פורד פלקון XM" - טנדר מסוג "utility"
</gallery>

<gallery mode="packed" heights="160">
קובץ:1964 Ford XM Falcon Deluxe Taxi (15964854804).jpg | "פורד פלקון XM", דגם "דה-לוקס", שנת 1964 - מונית
קובץ:1964 Ford Falcon Police Van.JPG | "פורד פלקון XM", שנת 1964 - ניידת משטרה
</gallery>

==ראו גם==
* פורד
* פורד פלקון
* פורד פלקון XP
* פורד פלקון XG
* פורד פלקון ED
* פורד XY פלקון GT
* פורד פלקון EL

==קישורים חיצוניים==

==הערות שוליים==

קטגוריה:מכוניות משפחתיות גדולות
קטגוריה:מכוניות קופה
קטגוריה:מכוניות סטיישן
קטגוריה:מכוניות מסחריות
קטגוריה:טנדרים
קטגוריה:מוניות
XM
קטגוריה:דגמי מכוניות שהושקו ב-1964
קטגוריה:כלי רכב המיוצרים באוסטרליה